
	1. ÜLDANDMED



	
	

	1.1  Tellija                                            
	AS ASTRI-NARVA

	1.2  Asukoht                                         
	Narva linn,

Tallinna mnt 41.

	1.3  Lähteülesanne on kehtiv                
	2 aastat alates otsuse jõustumisest.

	1.4 Lähteülesande koostamise alus     

1.4.1 Detailplaneeringu algatamise taotlus 21.12.2004.a. nr 1296/1-11 AS Astri-Narva

1.4.2 Planeerimisseadus

1.4.3 Narva linna üldplaneering


	2. PLANEERINGU EESMÄRK




2.1. Detailplaneeringu koostamise eesmärgiks on laiendada olemasolevat kaubanduskeskust; ehitusõiguse määramine, krundipiiride täpsustamine ja sihtotstarve muutmine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine. 

2.2. Planeeritava ala pindala on ca 2 ha.    

	3. ARVESTAMISELE KUULUVAD PLANEERINGUD




3.1. Narva Linnavolikogu 28.11.2001a. otsusega nr. 92/49 kehtestatud Narva linna üldplaneering.

3.2. Olemasolevad piirkonna vee- ja kanalisatsiooniskeemid, piirkonna tehnovõrkude projektid.


3.3. Tallinna mnt 45, 47, 49, 51, 53 detailplaneering kehtestatud Narva Linnavolikogu 19.06.2003.a. otsusega nr 76/18

	4. ERINÕUDED




Enne projekteerimise alustamist sõlmida leping detailplaneeringu koostamise korraldamise ja finantseerimise õiguse saamiseks Narva Linnavalitsusega. 
	5. OLEMASOLEVA OLUKORRA ISELOOMUSTUS


5.1   
Narva linna üldplaneeringu järgi on antud ala maakasutuse sihtotstarbeks  ärimaa ja liiklusmaa.
5.2 
Planeeritav ala asub Narva Pähklimäe linnaosas. Maa- ala asub Tallinna mnt ja Rohelise tänava ristmikul. 

5.3 
Maa- alal on olemas kehtiv mõõdistus.

	6. NÕUDED KOOSTATAVALE PLANEERINGULE




6.1 
Detailplaneeringu koostamise aluskaardiks võtta olemasolevat situatsiooni tõeselt kajastav digitaalselt mõõdistatud geodeetiline alusplaan. Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ameti geodeesia ja maakorralduse osakonnas.
6.2 
Planeeringuala kontaktvööndi funktsionaalsed ja linnaehituslikud seosed: anda lähiümbruse olemasolev ja planeeritud liiklusskeem, sh juurdepääsud planeeritavale alale, sõiduteed, jalakäijate ülekäigurajad, liikumissuunad ja bussipeatused. Esitada planeeritava ala funktsionaalsed seosed lähiümbrusega. 

6.3 
Võttes arvesse olemasolevat situatsiooni ja piirkonnas kehtivaid planeeringuid, esitada kontaktvööndi kruntide struktuuri, kavandatud hoonestuse tüübi ja mahu ning ehitusjoonte ülevaade ja analüüs.

6.4 
Olemasoleva olukorra iseloomustus: esitada krundipiirid, maakasutuse sihtotstarve, senised kokkulepped maakasutuse kitsendamise kohta ja olemasolev situatsioon planeeritaval alal. Anda hinnang olemasolevale haljastusele.
6.5 
Krundi ehitusõigus: 
· Määrata krundi lubatud sihtotstarbed (määratakse planeeringuga);

· Anda hoonete ja rajatiste üldfunktsioonid (büroo/äri);

· Määrata lubatud ehitiste arv krundil (1-2);

· Määrata lubatud suurim ehitusalune pind (5000 m2);

· Määrata ehitiste lubatud kõrgus ja korruselisus (kõrgus esitada räästa ja katuseharja absoluutkõrgusena). 

· Olemasolevate ehitiste mahu, vormi ja kujunduse lubatud muutused ja nende ulatus;

· Ehitiste vahelised kujad lahendada vastavalt normatiivdokumentidele;

· Määrata arhitektuurinõuded ehitistele;

· Määrata katusekalded ja põhilised välisviimistluse materjalid;

6.6 

Tänavate maa-alade ja liiklus- ja parkimiskorralduse määramine. Planeeringuga anda:

· liikluskorralduse põhimõtted (autoliikluse sõidusuunad, jalakäijate liikumissuunad, invanõuded) anda tänava ristprofiil;

· tänavate (juurdepääsude) ja tänavatega ristumiste kõrgusarvud;

· jalakäigutänavad;

· kruntidele pääsude asukohad ja/või piiride osad, kust väljasõitude rajamine on keelatud;

· kruntide planeeritud kasutusotstarbele ja hoonestusele vastav parkimise ning parkimiskohtade arvu lahendamine lähtudes parkimisnormatiividest;

· vajadusel määrata teekaitsevööndi ja selle ulatus;

· nõuded puuetega inimeste liikumise tagamiseks.

6.7      Krundi hoonestusala piiritlemine: ehitusala siduda krundi piiridega.

6.8 
Haljastuse ja heakorrastuse põhimõtted:
· määrata säilitatav, likvideeritav ja linnaliselt väärtuslik haljastus;
· planeeritav kohustuslik kõrg- ja madalhaljastuse rajamine;
· anda planeeritava ala heakorrastuse lahendus;
· vertikaalplaneerimise põhimõtted (maapinna kõrguse muutmine, sademevete ärajuhtimine).
6.9 
Tehnovõrkude ja -rajatiste asukohad.
· anda olemasoleva olukorra iseloomustus;

· lahendada tehnovarustus koos uute tehnovõrkude paigaldamisega koos vajalike võimsuste äranäitamisega vastavalt võrguvaldajate tehnilistele tingimustele, millised tellib detailplaneeringu algatamist taotlenud isik;

· anda tehnovarustuse põhimõtteline lahendus (veevarustus, heitvee ja sademete vee kanalisatsioon, soojavarustus, elektrivarustus, välisvalgustus, sidevarustus);

· lubatud ja keelatud lahendused ehitiste ja rajatiste tehnovarustuse tagamisel, lokaalsete lahenduste lubatavus ja tingimused;

· tehnovõrkudele reserveeritavad maa- alad, tagada nõutavad rõhtvahekaugused hoonetest ja teistest tehnovõrkudest;

· määrata hüdrantide ja tuletõrje veevõtukohtade paiknemine;

· lahendada transiitvete ärajuhtimine.

Esitada tehnovõrkude rajamise vajaduse koondtabel (planeeringu algatamise eelne ja planeeringuga kavandatud tehnovõrkude rajamise vajadus).
6.10 
Kitsenduste ja servituutide määramise vajadus.
· Vastavalt vajadusele anda ettepanek kinnisomandi kitsenduste ja reaalservituutide seadmiseks: teeservituudid ja muud servituudid.
6.11 
Kuritegevuse riske vähendavad nõuded ja tingimused: lahendada vastavalt Eesti standardile EVS 809-1:2002.
6.12 
Muud seadustest ja teistest õigusaktidest tulenevad kinnisomandi kitsendused ning nende ulatus.
6.13 
Planeeringu kehtestamisest tulenevate võimalike kahjude hüvitaja.
6.14 
Planeeringuga täpsustada tänavate, üldkasutatava haljastuse, välisvalgustuse ja vihmaveekanalisatsiooni väljaehitaja kuni eraõigusliku krundi piirini ja tehnovõrkude väljaehitajad ja väljaehitamise seosed kruntide hoonestamisega. 
6.15 
Keskkonnatingimused planeeringuga kavandatu elluviimiseks ning vajaduse korral ehitised, mille ehitusprojekti koostamisel on vaja läbi viia keskkonnamõju hindamine või riskianalüüs.
	7. PLANEERINGU KOOSSEIS




7.1 Situatsiooni skeem, M 1:10 000;

7.2 Olemasolev olukord : 1: 500;

7.3 Planeeringuala kontaktvööndi funktsionaalsed ja linnaehituslikud seosed M 1:1000;

7.4 Planeeringu põhijoonis koos ehitusõiguse, maakasutuse ja haljastuskavaga  M 1:500;

7.5 Planeeringuala liiklusskeem M 1:500;

7.6 Tehnovõrkude planeering ning vertikaalplaneerimine M 1:500;
7.7 Detailplaneeringu lahendust illustreeriv 3D joonis;
7.8 Seletuskiri; 
7.9 Ajalehe väljalõiked planeeringu menetlemisest;

7.10 Lähteülesanne;

7.11 Planeeringu kooskõlastajate kirjad ning kooskõlastuste koondtabel.

	8. PLANEERINGU ESKIISPROJEKTI KOOSSEIS


Detailplaneeringu eskiislahendus esitada Narva Linnavalitsuse Arhitektuuri- ja Linnaplaneerimise Ametile läbivaatamiseks kahes eksemplaris. Eskiisilahenduse avaliku arutelu läbiviimise vajadus määratakse töö käigus.

8.1 Situatsiooni skeem, M 1:10 000;

8.2 Planeeringu põhijoonis koos ehitusõiguse, maakasutuse ja haljastuskavaga M 1:500;

8.3 Planeeringuala liiklusskeem M 1:500;

8.4 Tehnovõrkude planeering  ning vertikaalplaneerimine M 1:500;
8.5 Seletuskiri;
8.6 Lähteülesanne.

	9. PLANEERINGU ESITAMINE JA KOOSKÕLASTAMINE 




9.1 Lõplik detailplaneeringu projekt koos nõutavate kooskõlastustega esitada Narva Linnavalitsuse Arhitektuuri- ja Linnaplaneerimise Ametile neljas eksemplaris paberkandjal menetlemiseks ja ühes eksemplaris elektronkandjal (seletuskiri – rtf, pdf; joonised – dgn, dwg) kehtestamiseks.

9.2 Detailplaneeringule lisada eraldi lehena kirjanurgaga põhijoonise tabeliteta vähendus ja situatsiooniskeem formaadis A4.

9.3 Narva Linnavalitsusel on õigus nõuda detailplaneeringu makettide, illustreerivate jooniste ja planšetil jooniste esitamist detailplaneeringu avalikustamiseks.
9.4 Detailplaneeringu kehtestamiseks vajalike kooskõlastuste loetelu:

9.4.1   Ida-Virumaa Päästeteenistus Narva Komando,

9.4.2   Ida-Virumaa Tervisekaitsetalitus,

9.4.3   Maanteeameti Narva linna spetsialist,

9.4.4   Narva Linnavalitsuse Linnavara- ja Majandusamet,

9.4.5   Narva Linnavalitsuse Arhitektuuri- ja Linnaplaneerimise Amet,

9.4.6   Planeeringualasse jäävate ja seda teenindavate tehnovõrkude valdajad,

9.4.7   Ida- Virumaa Keskkonnateenistus;

9.4.8   Detailplaneeringu alasse jäävad piirinaabrid.

Kooskõlastused võtta vastavatele joonistele. Tekstilises osas, seletuskirjas, esitada kooskõlastuste kokkuvõte, kus näidata, millisel joonisel kooskõlastus asub, kooskõlastava instantsi nimi ja kooskõlastuse kuupäev, märkused ning kooskõlastaja ametinimi ja nimi ning kontaktnumber.

Detailplaneeringu kooskõlastamine korraldab planeeringu tellinud/algatamisettepaneku teinud osapool. Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud  paranduste tõttu muutuvad planeeringu põhilahendused on vajalik hankida uued kooskõlastused.

	10. PLANEERINGU VORMISTAMINE




10.1 Detailplaneering vormistatakse Keskkonnaministeeriumi poolt välja antud soovituslike tingmärkide alusel (ET-2 0104-0174).
10.2 Maakasutuse sihtotstarbed esitada Eesti Vabariigi Valitsuse 24. jaanuari 1995.a määruse nr 36 “Katastriüksuse sihtotstarvete liikide ja nende määramise aluste kinnitamine ” sätestatud korra alusel.
10.3 Lubatud/keelatud ehitise kasutamise otstarbed määratakse Majandus- ja kommunikatsiooniministri 26 novembri 2002. a määruse nr 10 “Ehitise kasutamise otstarvete loetelu” alusel.
10.4 Planeeringu teksti koostamisel juhinduda EV Planeerimisseaduse terminoloogiast.
10.5 Planeeringute koosseis esitada vastavalt Narva Linnavalitsuse 18.10.2001. a määrusega nr 1745 kinnitatud juhendile “Detailplaneeringu koosseis ja vormistamise nõuded”.

	11. LISAD




     11.1     Asendiskeem 

Koostas:

Planeeringute koordinaator            Viktorija Sannikova

Kooskõlastatud: 

Peaarhitekti kt


Anne Hallik

Peaspetsialist



Sergei Tõsjatov

